**Provincija Biskaja** (službeno baskijski *Bizkaia*, ili španjolski: *Vizcaya*) je jedna od tri provincije Autonomne zajednice - Baskije, koja se nalazi na sjeveru Španjolske.

Geografske karakteristike
-------------------------

Provincija Biskaja prostire se na površini od 2,217 km², u kojoj živi 1,148,302 stanovnika. Sa sjevera graniči sa Biskajskim Zaljevom sa sjeverozapada sa Kantabrijom sa jugozapada sa 
Provincijom Burgos a sa juga i istoka sa baskijskim provincijama Álava i Gipuzkoa. 

Po unutrašnjosti provincije dominira dolina rijeke Nervión, okružena planinama Kantabrijskog gorja (Oiz 1.025 m, Aitzgorri 1.544 m).
To je ruralni kraj u kom se uz stočarstvo uzaja kukuruz) i jabuke, poznat diljem Španjolske po svom cideru. I kraj između Santandera i Burgosa na istoku, koji je nekad bio slavan po željezu danas je poznat po stočarstvu i pašnjacima.

Raspršenih farmi ima po cijeloj provinciji po izoliranim selima (caseria).

U kraju duž obale Biskajskog zaljeva, na sjeveru, poznatom po visokim klifovima i dubokim estuarijima (ríasima), su turizam i ribarstvo glavne privredne grane, a najveće ribarske luke su Bermeo i Ondárroa.

Historija
---------

*Glavni članak: Historija Biskaje*
Negdje od 4. vijeka to je bio plemenski teritorij Baska sve do 1379. kad je postao leno Krune Kastilje. Monarsi tog kraljevstva i kasniji španjolski vladari imali su svako malo probleme sa Baskima koji se nikako nisu mogli pomiriti sa gubitkom nezavisnosti. Zbog tog su im poveljama stalno odobravana i proširivana prava na 
samoupravu. Vrhunac tog procesa bio je Ekonomski sporazum iz 1925, koji je poništen nakon pobjede nacionalista 1937. 
Baskima su prava vraćena tek 1980. kad je Biskaja zajedno sa Álava, Gipuzkoa postala jedna od tri komponente Autonomne Zajednice Baskije.

Privreda
--------

Administrativni centar provincije je grad Bilbao, snažan industrijski centar i velika luka, poznat po proizvodnji željeza, čelika i kemikalija.
On je i financijski centar te provincije poznate po rudarstvu i najvećim rezervama ruda u Španjolskoj.
Za ekonomiju Biskaje značajna je i proizvodnja električne energije.

Nedaleko od Bilbaa leži Guernika, simbol baskijskog otpora i žrtve, koja je postala motiv Istoimene slike Pabla Picassa - kog je taj masakr nad nedužnim civilima za španjolskog građanskog rata, potaknuo da je naslika.

Izvori
------

1. 1 2 3 4  „*Spain: País Vasco (Euskal Herriko)*" (engleski). City population. Pristupljeno 14. 07. 2018.
2. 1 2 3 4 5 6 7 8  „*Vizcaya*" (engleski). Encyclopædia Britannica. Pristupljeno 15. 7. 2018.

Vanjske veze
------------

***Biskaja*** na Wikimedijinoj ostavi

* *Bizkaia* (`es`)

| * p
* r
* u
Španjolske provincije |
| --- |
| 
Álava/Araba • 
Albacete • 
Alicante/Alacant • 
Almería • 
Asturias • 
Ávila • 
Badajoz • 
Barcelona • 
Burgos • 
Cáceres • 
Cádiz • 
Cantabria • 
Castellón/Castelló • 
Ceuta1 • 
Ciudad Real • 
Córdoba • 
Cuenca • 
Gerona • 
Granada • 
Guadalajara • 
Guipúzcoa/Gipuzkoa • 
Huelva • 
Huesca • 
Baleari • 
Jaén • 
La Coruña/A Coruña • 
La Rioja • 
Las Palmas • 
León • 
Lérida • 
Lugo • 
Madrid • 
Málaga • 
Melilla1 • 
Murcia • 
Navarra/Nafarroa • 
Orense/Ourense • 
Palencia • 
Pontevedra • 
Salamanca • 
Santa Cruz de Tenerife • 
Segovia • 
Sevilla • 
Soria • 
Tarragona • 
Teruel • 
Toledo • 
Valencia/València • 
Valladolid • 
Biskaja (Vizcaya/Bizkaia) • 
Zamora • 
Zaragoza

1 - Eksklave na sredozemnoj obali Afrike | Flag of Spain |